Lav et referat af nedenstående tekst:

Tekst:
Åbningen af Koldkrigsbunkeren Regan Vest, som ligger i Skørping, bliver 13. februar 2023. Det offentliggør Nordjyske Museer, der også har sat dato på billetsalget, som begynder 1. november 2022. - Vi glæder os ustyrlig meget til at åbne Regan Vest og invitere folk indenfor. Det er noget, som vi har arbejdet på i over ti år. Nu er vi endelig nået ind på opløbsstrækningen, hvor målstregen er i sigte, siger Lars Christian Nørbach, direktør for Nordjyske Museer. Forskellige muligheder I første omgang sætter Nordjyske Museer billetter i salg til to forskellige typer af rundvisninger. En almindelig guidet rundvisning og en særrundvisning, som afsluttes med smørrebrød i bunkerens kantine. - Det som gør Regan Vest til noget helt særligt, er dens autenticitet med alt det originale interiør. At servere smørrebrød på de originale firkantede melamin-bakker er en af måderne at gøre oplevelse i bunkeren endnu mere autentisk og levende på, slutter direktøren.

Referat:
Endelig afsløres åbningsdatoen af koldkrigsbunkeren.